জানতে চাইলে রায়সাহেব বাজারের চামড়ার আড়তদার সৈয়দ ইকবাল বলেন, এ বছর আকার ও মানভেদে একেকটি গরুর চামড়া ৯০০ থেকে ১২০০ টাকার মধ্যে বেচাকেনা হচ্ছে। কিন্তু গত বছর ১৪০০ টাকায়ও চামড়া কিনেছিলাম। এ বছর ১২০০ টাকার বেশি দিচ্ছি না। রাজধানীর হাজারীবাগের মৌসুমি ব্যবসায়ী জুয়েল এলাকা থেকে একশ’ চামড়া সংগ্রহ করেন। তিনি বলেন, সেখানে আরও চামড়া পড়ে আছে। কিন্তু আমি আর কিনতে সাহস পাচ্ছি না। কারণ এখন পর্যন্ত কোনো ট্যানারি মালিক কিংবা আড়তদার চামড়ার দাম জানতে আসেননি।